Diari Oficial de la Generalitat Valenciana


Sumari del DOGV 6696, del 20-01-2012 (2012/494)

RESOLUCIÓ de 29 de desembre de 2011, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 3.082,55 m² de superfície, situada a Sant Vicent del Raspeig, entre el carrer Ibi, carrer Ample de Castelar i carrer Monòver, realitzada per l'ajuntament del dit municipi a favor de la Generalitat, per a ser destinada a la regularització patrimonial de l'IES Canastell.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6696

Data del DOGV
:   20-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/494


Data del document
:   29-12-2011

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 29 de desembre de 2011, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 3.082,55 m² de superfície, situada a Sant Vicent del Raspeig, entre el carrer Ibi, carrer Ample de Castelar i carrer Monòver, realitzada per l'ajuntament del dit municipi a favor de la Generalitat, per a ser destinada a la regularització patrimonial de l'IES Canastell. [2012/494]  
L'Ajuntament de Sant Vicent del Raspeig, mitjançant acord adoptat en sessió plenària realitzada el dia 8 de setembre de 2003, modificat per una altre de 14 de setembre de 2011 va acordar la cessió gratuïta a la Generalitat de dues parcel·les de la seua propietat de 3.082,55 m² de superfície total, situades entre el carrer Ibi, carrer Ample de Castelar i carrer Monòver de la dita població.   
A proposta de la Conselleria d'Educació, Formació i Ocupació, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar les parcel·les a la regularització patrimonial de l'IES Canastell, que figura en l'Inventari General de Béns i Drets de la Generalitat amb el codi 03/122/006/000, amb subjecció al que establix l'article 111 del Reglament de Béns de les Entitats Locals, al tindre l'immoble que se cedix la naturalesa jurídica de patrimonial.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Sant Vicent del Raspeig d'una parcel·la de 3.082,55 m² segons recent mesurament, que confronta: nord, amb el carrer Ibi, abans accés sanatori cardiovascular; est, carrer Ample de Castelar, abans carretera de Castalla; sud, carrer Monòver; i oest, finca de 10.000 m² cedida anteriorment a la Generalitat per a la construcció d'un centre de Formació Professional finca registral 21248. Esta finca està formada per les finques registrals següents propietat de l'Ajuntament:  
A) Resta de la registral 20951/A del Registre de la Propietat de Sant Vicent del Raspeig, segons consta en les inscripcions 2a i 3a. La seua superfície actual és de 448,22 m² i forma tot el costat de la parcel·la de l'IES Canastell que dóna al carrer Ibi i el xamfrà amb el carrer Ample de Castelar. Segons consta en la inscripció 3a, dins d'esta parcel·la i confrontant amb ella pels quatre punts cardinals (excepte pel nord, perquè hui forma façana al carrer Ibi amb el número 3 de policia) hi ha construïda una casa de planta baixa amb pati a la part de darrere amb una superfície de 229,99 m², finca registral 32900.  
B) Finca registral 4485 del Registre de la Propietat de Sant Vicent del Raspeig, segons consta en la inscripció 9a. La seua superfície actual és de 2.634,33 m² i forma el costat de la parcel·la de l'IES Canastell que dóna al carrer Ample de Castelar i el xamfrà amb el carrer Monòver.  
Referència cadastral: 4591350DH4307E4983QL (part).  
L'immoble s'accepta lliures de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Sant Vicent del Raspeig, s'efectua amb la condició de destinar les parcel·les a la regularització patrimonial de l'IES Canastell, i amb subjecció al que establix l'article 111 del Reglament de Béns de les Entitats Locals.   
  
Tercer  
La parcel·la acceptada haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria d'Educació, Formació i Ocupació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 29 de desembre de 2011.- El conseller d'Hisenda i Administració Pública: José Manuel Vela Bargues.